Damini House of Culture

**Damini House of Culture** er en uavhengig flerkulturell kulturinstitusjon. Organisasjonen har eksistert siden 1986 (dengang *Indisk Dans og Kultursenter*) og tilbyr undervisning i Indisk dans og yoga. 
Damini produserer også egne forestillinger, samt inviterer til internasjonale coproduksjoner og seminar som har vært arrangert og vist flere ganger på Nationaltheatret i Oslo, blant annet under Ibsenfestivalen. Damini Ensamblet har også figurert på Melafestivalen, OWMF og flere festivaler samt på NRK.
Damini er en medlemsorganisasjon som tilbyr Indisk kultur på et høyt nivå for et bredt publikum. De har i dag et aktivt styre, formelle vedtekter og en registrert virksomhet.

## Bakgrunn
Damini House of Culture er en videreføring av *Indisk Dans og Kultursenter*, en organisasjon som ble stiftet i 1986 på initiativ av Shikha Chandra. Hun hadde da siden 1983 drevet privat undervisning for en dansegruppe. Tanken bak *Indisk Dans og Kultursenter* var å ivareta den indiske kulturarven for indere bosatt i Norge.

Interessen for indisk dans viste seg å være veldig stor og foreldregenerasjonen har fulgt opp og støttet barna som har tatt del i danseundervisningen. Over tid har organisasjonen blitt større, og kvaliteten har også økt betraktelig. Den profesjonelle indiske danserinnen og danselærerinnen Priya Pawar ble tidlig kontaktet og har ved jevnlige workshops bidratt til å heve dansegruppen opp på et mer profesjonelt nivå.

Elever som har vært med siden begynnelsen er i dag utdannet til instruktører. Danserne sier de har lært mye om indisk kultur gjennom dansen og således fått kjennskap til foreldrenes bakgrunn og kultur, og en sterkere identitet i det norske samfunnet. *Indisk Dans og Kultursenter* ble omdøpt til *Damini House of Culture*. Initiativtakerne har med denne endringen i hensikt å utvide aktiviteten og nedslagsfeltet betraktelig.

Ordet Damini betyr lynnedslag, men i denne sammenhengen står:
:**D** for Dans
:**A** for Art
:**M** for Music
:**I** for Indian
:**N** for Norwegian
:**I** for Institute

Damini House of Culture ønsker å gi også personer fra andre kulturer muligheten til å fremheve sin egen identitet. Damini kan betegnes som et integrasjonsprosjekt hvor alternative treningsformer blir gjort tilgjengelig for et bredt publikum. Et bredt sammensatt styret med representanter blant annet fra norsk kulturliv er nedsatt for å bidra til å gjennomføre målsetningene.

## Instruktører
Tidligere instruktører:

*Richa Chandra – Instruktør for Kathak, Bollywood og folkedans
*Shilpi Bhatnagar - Instruktør i Kathak, Bollywood og folkedans
*Dipika Sharma – Instruktør i Kathak
*Christine Kiran Kaushal – Instruktør i Kathak
*Priyanka Sarna – Instruktør i Bollywood
*Vibha Johar – Instruktør i Bollywood

## Produksjoner
*«Et glimt av India» – 1995
*«Et glimt av India og Spania» – 1997
*«Øst møter Vest i samme takt» – 1999
*«Hungama» – 2001-04
*«Sangeet» – 2004
*«Bergtatt av mantras» – 2005
*«Et Dukkehjem» *([[Nationaltheatret]])*

Mahabharataprosjektet med:
*«Game of Dice» *(hovedscenen på [[Nationaltheatret]])* – 2007
*«Ramlila» *([[Christiania Theater]])* – 2008
*«Ramlila» *([[Drammens Teater]])* – 2009
*«Ramlila»  – 2011

Damini har også vært med på Oslo World Music Festival 2009 og Summersplash 2010 gjennom One Unity

## Eksterne lenker
* Daminis nettsted 
* Damini på facebook